23 A Jehofa o ne a itumedisiwa ke go swa ga batho bao ba ba boikepo? Nnyaa! (Esek. 33:11) O ne a ba neile nako e e lekaneng gore ba fetole ditsela tsa bone le go dira se se siameng. A gone ba ka bo ba kgonne go dira jalo? Tsela e Noa a ileng a tshela ka yone e araba potso eo. Ka go tsamaya le Jehofa le go utlwa Modimo wa gagwe mo dilong tsotlhe, Noa o ne a bontsha gore ba ne ba ka kgona go falola. Tota re ka re, tumelo ya gagwe e ne ya atlhola lefatshe la motlha wa gagwe; e ne ya bontsha gore tota kokomana ya motlha oo e ne e le boikepo. Tumelo ya gagwe e ne ya boloka ene le ba lelapa la gagwe. Fa o etsa tumelo ya ga Noa, le wena o ka kgona go ipoloka le go boloka ba o ba ratang. Fela jaaka Noa, o ka kgona go tsamaya le Jehofa Modimo e le Tsala ya gago. Mme botsala joo bo ka nnela ruri!